གངས་སྐོར་ལམ་གྱི་ངལ་གསོའི་བསྟི་གནས་མཐའ་མ་རྫུ་འཕྲུལ་ཕུག་ཏུ་འབྱོར་དུས།གནས་སྐོར་བ་ཚོའི་ངོ་གདོང་ལས་ངལ་དུབ་དང་ཡིད་ཚིམས་འདྲེས་མའི་རྣམ་འགྱུར་ཞིག་མངོན་ཡོང་།ཕོ་ལོ་ཉི་ཤུ་ཡོལ་ཙམ་གྱི་གུ་རུའི་ངོ་གདོང་ནས་ངལ་དུབ་ཀྱི་སྣང་བ་དེ་ཙམ་མེད་པར་ཁོང་དང་རོགས་ཟླས་ཡང་ཤ་དོད་པོས་ཁལ་གཡག་གི་སྒལ་པ་ནས་རྡོག་ཁྲེས་ཕབ་པ་དང་རྒྱ་གར་གྱི་གནས་སྐོར་བ་བབ་ཚུགས་ཀྱི་ངལ་གསོ་ཁུལ་དུ་བསྐྱལ་རྗེས་སྟབས་བདེའི་གུར་དམར་པོ་ཆུང་ཆུང་དེ་སྡེར་ཐང་ཞིག་ཏུ་ཕུབ་ནས་ངལ་གསོ་རྩིས་བྱས།འདི་ལོ་གུ་རུས་རྒྱལ་ཁབ་ཕྱི་ནང་གི་ཡུལ་སྐོར་བ་ཁྲིད་ནས་གངས་སྐོར་དུ་ཐེངས་བཅུ་ལྷག་བསྐྱོད་པར་ཡོང་འབབ་ཀྱང་མི་ཉུང་བ་བྱུང་བ་མ་ཟད།ནང་མི་ཡུལ་གཞན་དུ་གནས་སྤོས་དབུལ་སྐྱོར་གྱི་ཁང་བཟང་དུ་སྤོས་ཟིན་པ་དང་འཚོ་བའི་འཁོས་ཀ་ཡང་ཇེ་ཡག་ཏུ་འགྲོ་བཞིན་ཡོད་པ་རེད།